|  |  |  |
| --- | --- | --- |
|  ­ ­ **Miljøgodkendelse****til****Hvidovre Genbrugsplads****Avedøreholmen 97****2650 Hvidovre**CVR. nr. 34208115 P-nr. 1010956761 |  | TEKNISK FORVALTNINGHøvedstensvej 451. Hvidovre

MiljøafdelingenSagsbehandler:Marianne JordtTlf.direkte: 3639 3597Telefax: 3639 3549E-mail: teknik@hvidovre.dk04-04-2008Dokid: 619392Sagsid: 32153Ekspeditionstid:Mandag-Onsdag: 09.00-14.30Torsdag: 09.00-17.30Fredag: 09.00-13.30 |
|  |  |  |

**Indholdsfortegnelse:**

[1 Indledning 3](#_Toc194992371)

[2 Lovgrundlag 3](#_Toc194992372)

[3 Materiale i sagen 3](#_Toc194992373)

[4 Beliggenhed og Planforhold 4](#_Toc194992374)

[4.1 Forhold til kommune- og lokalplan 4](#_Toc194992375)

[5 Virksomhedens etablering 4](#_Toc194992376)

[6 Indretning og drift 5](#_Toc194992377)

[6.1 Indretning 5](#_Toc194992378)

[6.2 Driftstider 6](#_Toc194992379)

[6.3 Drift 6](#_Toc194992380)

[7 Forurening og forureningsbegrænsende foranstaltninger 8](#_Toc194992381)

[7.1 Luftforurening 8](#_Toc194992382)

[7.2 Støj 9](#_Toc194992383)

[7.3 Spildevand 9](#_Toc194992384)

[7.4 Jordforurening 9](#_Toc194992385)

[7.5 Affald 9](#_Toc194992386)

[8 Egenkontrol 10](#_Toc194992387)

[9 Driftsforstyrrelser og uheld 10](#_Toc194992388)

[10 Risiko 10](#_Toc194992389)

[11 Renere Teknologi 10](#_Toc194992390)

[12 Miljøteknisk Vurdering 10](#_Toc194992391)

[12.1 Beliggenhed og planforhold 11](#_Toc194992392)

[12.2 Luftforurening 11](#_Toc194992393)

[12.3 Støj 11](#_Toc194992394)

[12.4 Spildevand 12](#_Toc194992395)

[12.5 Jordforurening 12](#_Toc194992396)

[12.6 Affald 12](#_Toc194992397)

[12.7 Egenkontrol 12](#_Toc194992398)

[12.8 Samlet vurdering 13](#_Toc194992399)

[13 Godkendelse efter miljøbeskyttelsesloven 13](#_Toc194992400)

[13.1 Generelt 13](#_Toc194992401)

[13.2 Indretning og drift 13](#_Toc194992402)

[13.3 Farligt affald 15](#_Toc194992403)

[13.4 Andet affald 16](#_Toc194992404)

[13.5 Luftforurening 16](#_Toc194992405)

[13.6 Beskyttelse af jord, grundvand og overfladevand 17](#_Toc194992406)

[13.7 Affald 17](#_Toc194992407)

[13.8 Støj 17](#_Toc194992408)

[13.9 Egenkontrol 18](#_Toc194992409)

[14 Klagevejledning 19](#_Toc194992410)

[15 Udløb af retsbeskyttelsen 20](#_Toc194992411)

[16 Generelle forhold 20](#_Toc194992412)

# Indledning

Københavns Amt meddelte den 18. februar 1991 miljøgodkendelse til etablering af Hvidovre Genbrugsplads. Miljøgodkendelsen gav tilladelse til modtagelse af ca. 5.000 tons affald/år.

I årene efter etablering af pladsen steg affaldsmængderne til det dobbelte og den 24. februar 1998 meddelte Københavns Amt miljøgodkendelse til udvidelse af Genbrugspladsen. Miljøgodkendelsen gav mulighed for modtagelse af 12.000 tons affald/år.

En opgørelse over affaldsmængderne fra 2006 viste, at Hvidovre Genbrugsplads modtog mere end dobbelt så meget affald, som der var lagt til grund ved udarbejdelse af godkendelsen. På denne baggrund vurderede Hvidovre Kommune, at Hvidovre Genbrugsplads skulle have en ny miljøgodkendelse.

I/S Amagerforbrænding har den 1. oktober 2007 ansøgt om fornyelse af miljøgodkendelse til Hvidovre Genbrugsplads.

Genbrugspladsen drives af I/S Amagerforbrænding, Kraftværksvej 31, 2300 København S. Tlf. nr.: 32 68 93 00. CVR nr. 34208115. Genbrugspladsens P-nummer er: 1010956761.

Kontaktperson vedrørende miljøgodkendelsen er projektleder Helena Nielsen, direkte tlf.: 32 68 93 55.

Arealet, hvorpå Genbrugspladsen er placeret, ejes af AV Miljø. AV Miljø udlejer arealet til Hvidovre Kommune, som stiller det til rådighed for I/S Amagerforbrænding.

# Lovgrundlag

Etablering af en genbrugsplads er omfattet af Miljøministeriets bekendtgørelse nr. 1640 af 13. december 2006 om godkendelse af listevirksomhed.

Genbrugspladser henføres under virksomhedstypen K211 på bilag 2 i bekendtgørelse om godkendelse af listevirksomhed. Virksomhedstypen er omfattet af bilag 5, afsnit 7 i bekendtgørelsen, hvilket betyder, at der er udarbejdet standardvilkår.

*K211:* ”*Genbrugspladser, der modtager affald fra private og lignende affald fra erhvervsvirksomheder, jf. punkterne R12 og R13 i Bilag 6B og D14 og D15 i bilag 6A til affaldsbekendtgørelsen med en kapacitet for tilførsel af affald på 30 tons pr. dag eller derover eller med mere end 4 containere med et samlet volumen på mindst 30 m3*.”

Nærværende godkendelse er udarbejdet med udgangspunkt i standardvilkårene, jf. godkendelsesbekendtgørelsen bilag 5.

# Materiale i sagen

Som grundlag for Hvidovre Kommunes behandling af sagen er følgende materiale indgået:

* Ansøgning om miljøgodkendelse af Hvidovre Genbrugsplads, herunder miljøteknisk beskrivelse, dateret den 27. september 2007
* Indretningsplan for Hvidovre Genbrugsplads, dateret den 2. oktober 2007
* Redegørelse for resultaterne af åbning til kl. 20 i sommerhalvåret 2007, dateret den 27. september 2007

# Beliggenhed og Planforhold

Genbrugspladsen er beliggende på Avedøreholmen 97, 2650 Hvidovre. Arealet er en del af matrikel nr. 243 Avedøre.

Genbrugspladsen er på alle sider omgivet af AV Miljø’s losseplads. Ejere af AV Miljø er I/S Amagerforbrænding og I/S Vestforbrænding.

Genbrugspladsen er beliggende i byområde udlagt til industri- og fremstillingserhverv.

Området nord for Amagermotorvejen i Hvidovre Kommune og den nærmeste del af Brøndby Kommune nord for Køge Bugt Strandpark og Brøndby Havn er udlagt til boligformål. De nærmeste boligområder findes i en afstand af ca. 1.200 m fra anlægget.

Pladsen ligger ca. 70 m fra større industri- og erhvervsområder. Spildevandscenter Avedøre ligger umiddelbart vest for og Dong Energy, Avedøreværket umiddelbart øst for deponeringsanlægget.

## Forhold til kommune- og lokalplan

Arealet er en del af Avedøre Holme, Bydel 5 og omfattet af lokalplan nr. 503 fra 1992. I lokalplanen er området fastlagt til offentlige formål, herunder tekniske anlæg. I lokalplanen opretholdes anvendelsen af arealet til offentlige formål efter færdigdeponering på AV Miljø. Den endelige fastlæggelse af anvendelsen fremover skal ske ved supplerende lokalplanlægning.

Der er ikke umiddelbart noget i lokalplanen, der hindrer en fortsat drift af genbrugsplads på arealet.

# Virksomhedens etablering

Genbrugspladsen er etableret og taget i drift i 1992. Efterfølgende er pladsen blevet udvidet to gange, først i 1998 og igen i 2006.

Udvidelserne har haft til formål at sikre, at Genbrugspladsen har været i stand til at modtage stigende affaldsmængder. I 1998 blev der desuden givet tilladelse til etablering af en afsætteplads, der ligger i forbindelse med Genbrugspladsen.

# Indretning og drift

## Indretning

Genbrugspladsens areal er på ca. 3.500 m2 inkl. en ny elektronikbygning. Arealet er belagt med SF-sten. Herudover er der en afsætteplads på ca. 900 m2, der er belagt med stabilgrus.

Genbrugspladsen og afsættepladsen er indhegnet med porte med lås.

Til - og frakørsel sker via Avedøreholmen og Kystholmen.

Affaldet og de genanvendelige materialer bliver opsamlet i containere, beholdere og lignende.

Der er indrettet et område til aflevering af haveaffald. Haveaffald placeres direkte på belægningen. Arealet til haveaffald er mod Genbrugspladsens skel afgrænset af en 3 meter høj betonvæg.

Indretningsplan over pladsen, der viser placering af containere, område til haveaffald, specialcontainere til olie- og kemikalieaffald, bygninger mv. er vedlagt som bilag 1.

På pladsen er en bygning med mandskabsfaciliteter (bad, toilet, garderobe, køkken og opholdsrum/kontor), samt en let bygning, hvor beholdere til opsamling af elektronikaffald er placeret.

*Opbevaring af olie og kemikalieaffald*

Olie- og kemikalieaffald håndteres og opbevares i to specielt indrettede containere med bundtanke. Containerne er placeret ved siden af hinanden og forbundet med en kørerampe. Eventuelt spild i containerne og ved rampen vil blive opsamlet i bundtanken. Arealet mellem de to containere er overdækket.

Containerne er placeret på SF sten. Overfladevandet fra dette areal ledes ikke til afløb med spærringsventil, som anbefalet i standardvilkårene. Ansøger vurderer, at en sådan foranstaltning er overflødig, da hele genbrugspladsen er anlagt på et affaldslag på 3-4 meter, hvorunder der er en tæt lermembran og drænsystem til opsamling af perkolat. Dvs. at et eventuelt spild vil blive renset forsvarligt via AV Miljø’s perkolatopsamling og olieudskiller.

I containerne modtages, sorteres og pakkes affaldet forskriftsmæssigt i tromler og spændlågsfade. Der er et aflåseligt skab til opbevaring af giftaffald. Brændstof til multimaskine er også placeret i containerne.

Asbestaffald opbevares i en særligt indrettet aflåst container.

## Driftstider

Aktiviteter på pladsen i form af afhentning og returnering af containere, afhentning af haveaffald samt ren- og vedligeholdelse:

Mandag – fredag kl. 06.00 – 20.30

 (i vinterhalvåret er der ikke aktiviteter efter kl. 18.30)

Lørdag – søndag kl. 06.00 – 19.00

Åbningstiderne vil være:

Mandag – fredag kl. 10.00 – 20.00
 (i sommerhalvåret 1. april til 30. september)

 kl. 10.00 – 18.00
 (i vinterhalvåret 1. oktober til 30. marts)

Lørdag – søndag kl. 10.00 - 18.00

## Drift

På Genbrugspladsen modtages affald fra private husholdninger. Desuden vil der fra erhvervsdrivende blive modtaget affald, som forekommer i mindre mængder.

Der vil kun være tilkørsel af affald med biler med totalvægt op til 3.500 kg.

Nedenstående tabeller viser, hvilke affaldsfraktioner der modtages på Genbrugspladsen. Den forventede årlige mængde er baseret på en formodning om en fortsat stigning i affaldsmængder de kommende år. Den anslåede mængde er ca. 25 % højere end de mængder, der blev modtaget på pladsen i 2006 og bør derfor dække stigninger flere år frem.

Det forventede maksimale oplag er den maksimale mængde af den enkelte fraktion på genbrugspladsen på et vilkårligt tidspunkt.

|  |  |  |
| --- | --- | --- |
| **Specialcontainere:** (opbevares beskyttet mod vejrlig på nær plast og PVC) | **Forventet årlig mængde** | **Forventet maksimalt oplag** |
| Olie- og kemikalieaffald (opdeles pt. i 18 underfraktioner) | 150 ton | 5 ton |
| Lysstofrør og el-pærer  | 4 ton | 0,5 ton |
| Akkumulatorer  | 20 ton | 4 ton |
| Plastfolier  | 10 ton | 5 ton |
| Plastdunke | 5 ton | 5 ton |
| PVC  | 80 ton | 5 ton |
| Elektronik (opdeles i 4 underfraktioner) | 330 ton | 10 ton |
| Flasker og glas | 55 ton | 10 ton |
| Tøj og sko | 45 ton | 5 ton |

|  |  |  |
| --- | --- | --- |
| **Storcontainere og komprimatorer:** (lukkede)  | **Forventet årlig mængde** | **Forventet maksimalt oplag** |
| Aviser/ papir | 220 ton | 10 ton |
| Asbest / eternit i to fraktioner (ikke og let støvende) | 265 ton | 20 ton |
| Brændbart småt < 1 m (komprimator) | 4.000 ton | 30 ton |
| Brændbart stort > 1 m | 3.000 ton | 40 ton |
| Deponi let i lukket / overdækket container | 780 ton | 10 ton |
| Dæk | 35 ton | 5 ton |
| Jern stort | 900 ton | 15 ton |
| Jern småt | 400 ton | 10 ton |
| Hårde hvidevarer  | 15 ton | 5 ton |
| Pap / karton (komprimator) | 380 ton | 15 ton |
| Springmadrasser / fjedermøbler | 90 ton | 5 ton |
| Gips | 650 ton | 20 ton |
| Vinduer / autoruder – hele til genanvendelse | 230 ton | 10 ton |

|  |  |  |
| --- | --- | --- |
| **Stencontainere:**(åbne) | **Forventet årlig mængde** | **Forventet maksimalt oplag** |
| Beton / asfalt | 5.200 ton | 50 ton |
| Deponi tungt | 3.600 ton | 40 ton |
| Mursten og tegl | 1.800 ton | 50 ton |
| Jord | 5.000 ton | 50 ton |
| Sanitet, gasbeton | 1.200 ton | 40 ton |

|  |  |  |
| --- | --- | --- |
| **I grengård:**(åbent) | **Forventet årlig mængde** | **Forventet maksimalt oplag** |
| Haveaffald  | 5.300 ton | 50 ton |
| Stød og rødder | 200 ton  | 10 ton |

Nye fraktioner oprettes efter behov, og fraktioner kan nedlægges / ændres, hvis ændrede krav i lovgivningen tilsiger det, eller ændrede afsætningsforhold gør det hensigtsmæssigt.

Ændringer i fraktionerne medfører ikke behov for et større samlet oplag end nævnt i skemaet.

*Håndtering af affald*

Den daglige drift varetages af mindst 2 personer, som vejleder kunderne, bestiller afhentning af affaldet, vedligeholder anlæg og materiel og renholder plads og hegn således, at der ikke kommer affald uden for pladsen.

Pladspersonalet modtager, sorterer og pakker olie- og kemikalieaffald samt omhælder olieaffald.

Transporten varetages af en transportørvirksomhed, som har de fornødne aftaler med myndigheden. De materialer, der køres væk fra pladsen, vil blive ført til anlæg, som er anvist af/har indgået aftaler med myndigheden i fornødent omfang.

På pladsen afleverer kunderne affaldet sorteret efter de retningslinier, der til enhver tid er fastlagt herfor. Det betyder bl.a., at der ikke afleveres dagrenovation og tilsvarende letfordærveligt affald.

Der foretages i mindre omfang tilpasning af affaldet således, at transport eller arbejdsmiljøforhold bliver mere hensigtsmæssige:

* Hård PVC i form af rør og tagrender saves evt. over
* Olieaffald bliver omhældt til spunstromler
* Fraktionerne ”småt brændbart” og ”pap” komprimeres.

Komprimering af andre fraktioner kan komme på tale med henblik på at nedbringe antallet af transporter fra Genbrugspladsen.

Andre tiltag til at nedbringe antallet af transporter kan blive aktuelle, men vil i givet fald kunne ske inden for miljøgodkendelsens krav om overholdelse af støjgrænser.

Der er knyttet en sikkerhedsrådgiver til pladsen.

# Forurening og forureningsbegrænsende foranstaltninger

## Luftforurening

*Støv*

Der er risiko for støvgener i forbindelse med følgende aktiviteter:

* Når bygningsaffald skovles fra de tilkørende ladbiler, trailere og lignende op i containerne
* Læsning af haveaffald:

Haveaffald indeholder generelt en del fugt. Støvgener er yderst sjældne. Læsningen sker oftest om morgenen. Det vil primært være i tørt vejr og i stærk blæst, at der er risiko for støvgener.

*Lugt*

Der kan forekomme lugtgener fra haveaffald, som ensilerer, fx græsafklip. Hvis lugtgener forekommer, vil pladspersonalet sørge for, at det lugtende haveaffald hurtigst muligt blandes med det øvrige haveaffald. De ildelugtende materialer bliver dermed tilført ilt, og samtidig blandes det med haveaffald, som kan fungere som filter for lugtstofferne.

I perioder, hvor der er stor risiko for lugtgener, afleveres store mængder haveaffald på pladsen. Afhentningshyppigheden er således stor, og det vil minimere risikoen for, at der opstår lugtgener uden for pladsen.

Der foretages en løbende renholdelse af pladsen. Der vil derfor ikke være meget affald, som kan ”flyve” rundt på pladsen. Affaldsfraktioner, som er lette og derfor vil kunne bringes i bevægelse af vinden (papir, plastfolie o. lign.), vil blive opsamlet i lukkede containere. Ud fra erfaringer fra denne samt andre pladser er det ansøgers vurdering, at det omkransende hegn vil kunne tilbageholde affald, der eventuelt skulle blæse rundt på pladsen.

## Støj

Der vil fremkomme støj fra følgende aktiviteter:

* Levering/afhentning af containere:

Der forventes gennemsnitlig 14-18 containertømninger pr. dag.

Ankomst af personbiler. Der forventes 500-1200 personbiler om dagen.

* Renholdelse og snerydning på pladsen med multimaskine el. lign.
* Støj fra affald der henlægges i containere:

Specielt brokker o.lign., der lægges i tomme containere

* Kørsel på pladsen i forbindelse med kundernes aflevering af affald
* Læsning af haveaffald
* Komprimering af affald (pap, småt brændbart).

Kunderne bliver gjort opmærksomme på regler for tomgangskørsel.

## Spildevand

Der forekommer to typer spildevand fra pladsen:

* Sanitært spildevand fra toilet, bad og køkkenfaciliteter
* Overfladevand fra pladsen, fra mandskabshus, OKA-bygning og bygning til elektronik.

Overfladevand og sanitært spildevand fra Genbrugspladsen afledes til AV Miljøs anlæg for overfladevand, som sammenblandes med sanitært spildevand og blandet perkolat fra AV Miljø før afledning til det kommunale spildevandssystem.

Yderligere detaljer vedrørende spildevand og kloakforhold kan ses i AV Miljøs miljøgodkendelse, dateret den 14. juni 2006.

## Jordforurening

Arealet er befæstet med SF-sten og er følgelig ikke tæt. Der vil derfor ske en (formentlig ubetydelig) gennemsivning af overfladevand, hvilket dog ikke vurderes at udgøre en risiko for jordforurening, da alt det gennemsivende vand bortledes via AV-Miljøs perkolatopsamling.

Flydende farligt affald i form af olie- og kemikalieaffald vil blive håndteret i særligt indrettede containere med sumpe til opsamling af spild.

Såfremt der, på pladsen og/eller i containerne, sker uheld med spild af stoffer med forureningspotentiale, vil pladspersonale straks sikre, at spildet inddæmmes, opsamles/opsuges og efterfølgende håndteres i overensstemmelse med de pågældende stoffers karakter.

## Affald

Genbrugspladsen håndterer og omlaster affald, der efterfølgende transporteres til godkendt modtageanlæg med henblik på:

* Genanvendelse
* Forbrænding
* Deponering
* Specialbehandling

# Egenkontrol

Der føres driftsjournal over affald, som er kørt væk fra pladsen. I journalen angives dato, mængde, modtageanlæg og transportør for de enkelte læs.

Derudover føres der journal over:

* uheld med risiko for forurening, herunder hændelse, afværgeforanstaltninger, forebyggende aktiviteter
* antal besøgende
* personale på pladsen og deres arbejdstimer
* åbningstimer
* udstedte erhvervskvitteringer
* hændelser, som skal huskes/videregives til driftsledelsen

Driftsjournalen indsendes ugentligt fra Genbrugspladsen til I/S Amagerforbrænding, hvor oplysningerne registreres elektronisk. Papirudgaver af dagsrapporterne gemmes i 1 år. Bilagene for aflevering af olie- og kemikalieaffald gemmes i 5 år.

# Driftsforstyrrelser og uheld

Der er risiko for driftsforstyrrelser i forbindelse med spild af olie- og kemikalieaffald, støv og affaldsflugt.

I forbindelse med uheld eller gener for omgivelserne, der er opstået pga. usædvanlige driftsforhold, vil personalet foretage forebyggende foranstaltninger, som passer til den pågældende situation. Pladspersonalet sikrer opsugning af olie- og kemikalieaffald, opblanding af haveaffald eller hurtig afhentning, hvis der er lugtgener, samt overdækning af containere i tilfælde af blæst og deraf følgende ”affaldsflugt”.

Personalets opgaver til forebyggelse af forurening og gener i omgivelserne er beskrevet i en driftsinstruktion og beredskabsplan, som danner baggrund for personalets oplæring.

# Risiko

Virksomheden har ikke aktiviteter, der er omfattet af risikobekendtgørelsen, bekendtgørelsen nr. 1666 af 14. december 2006 om kontrol med risikoen for større uheld med farlige stoffer.

# Renere Teknologi

Da Genbrugspladsen modtager og håndterer affaldsfraktioner, der i vid udstrækning kan genanvendes, vurderes det, at det ansøgte er af samfundsmæssig interesse.

# Miljøteknisk Vurdering

På baggrund af materialet, der har indgået i sagens behandling, har Hvidovre Kommune foretaget en vurdering af de miljømæssige forhold ved drift af Genbrugspladsen.

## Beliggenhed og planforhold

Hvidovre Genbrugsplads er beliggende på adressen Avedøreholmen 97.

Området er omfattet af Hvidovre Kommunes lokalplan nr. 503. Heri fremgår det, at området er udlagt til offentlige formål, tekniske anlæg. Området kan benyttes til kontrolleret losseplads, forrensningsanlæg til perkolat, genbrugsplads og til vindmøllepark.

Nærmeste forureningsfølsomme lokalitet er boligområdet nord for Amagermotorvejen i afstanden ca. 1.200 m nordlig retning fra Genbrugspladsen og nærmeste rekreative område er Brøndby Havn beliggende i afstanden ca. 1.300 meter vest fra virksomheden.

Det er Hvidovre Kommunes vurdering, at virksomhedens aktiviteter ligger indenfor rammerne af lokalplan 503.

## Luftforurening

*Støv*

Af den miljøtekniske beskrivelse fremgår det, at virksomhedens væsentligste kilder til støvgener vil være:

* Når bygningsaffald skovles fra de tilkørende ladbiler, trailere og lignende op i containere
* Læsning af haveaffald.

*Lugt*

Lugtgener vil primært fremkomme fra haveaffald, som ensilerer. Hvis der forekommer lugtgener, vil pladspersonalet sørge for, at det lugtende haveaffald hurtigst muligt blandes med det øvrige haveaffald.

Udover standardvilkår fastsættes vilkår om, at udendørsarealerne skal vådfejes/støvsuges efter behov, således at støvgener udenfor ejendommen undgås.

Samlet vurderes det, at virksomhedens emissioner af støv og lugt ikke vil give anledning til væsentlige gener i omgivelserne.

## Støj

Af den miljøtekniske beskrivelse fremgår det, at virksomhedens væsentligste kilder til støj vil være:

* Levering/afhentning af containere
* Renholdelse og snerydning af pladsen
* Støj fra affald der lægges i containere
* Kørsel på pladsen
* Læsning af haveaffald
* Komprimering af affald
* Bilernes tomgangskørsel.

I vilkårene fastsættes en støjgrænse på 70 dB(A) i skel til nabo.

Derudover fastsættes der vilkår for støjgrænser for nærmeste boligområde og nærmeste rekreative område.

Det er Hvidovre Kommunes vurdering, at pladsen kan overholde de fastsatte grænseværdier for støj i industriområdet, i de nærmeste boligområder og de nærmeste rekreative områder.

## Spildevand

Sanitært spildevand fra Genbrugspladsen ledes til AV Miljø´s kloaksystem og derefter til Spildevandscentret Avedøre.

Overfladevandet ledes via AV Miljø´s sandfang og olieudskiller, før udledning til Spildevandscentret Avedøre.

## Jordforurening

Der fastsættes vilkår om, at Alarmcentralen straks skal kontaktes på 112 ved spild/uheld.

Jf. standardvilkårene skal farligt affald opbevares i specialcontainer forsynet med tæt bund. Containeren skal placeres på befæstet areal, hvor overfladevand ledes til afløb med spærringsventil.

Da overfladevand fra Genbrugspladsen ledes via afløb til AV Miljø’s kloaksystem inden udledning til Spildevandscentret, og da Genbrugspladsen er anlagt på et affaldslag på 3 - 4 meter, hvorunder der er en tæt (naturlig) membran og drænsystem til opsamling af perkolat, vurderer Hvidovre Kommune, at overfladevand fra arealet mellem de to containere med farligt affald kan ledes til afløb uden spærringsventil, som angivet i standardvilkårene.

Yderligere er der fastsat vilkår om, at eventuelt spild på pladsen, straks skal opsamles.

## Affald

Der fastsættes vilkår om, at Genbrugspladsen ikke må modtage jord fra kortlagte ejendomme i henhold til jordforureningsloven.

Da der ikke må klunses på Genbrugspladsen, udtages standardvilkår under ”andet affald”, som omhandler direkte genbrug.

Hvidovre Kommune vurderer, at de stillede vilkår om affald sikrer, at affald håndteres hensigtsmæssigt på pladsen. Under indretning og drift sikrer vilkåret om de maksimale opbevarede mængder affald, at der ikke ophobes affald på pladsen.

## Egenkontrol

Standardvilkårene for egenkontrol er suppleret med et vilkår om dokumentation for overholdelse af støjvilkårene.

## Samlet vurdering

Det er Hvidovre Kommunes vurdering, at Genbrugspladsen kan drives uden anledning til væsentlige forureningsgener for omgivelserne, når pladsen drives i overensstemmelse med de vilkår, som er stillet i miljøgodkendelsen.

# Godkendelse efter miljøbeskyttelsesloven

Godkendelsen meddeles i henhold til § 33, stk. 1 i lovbekendtgørelse nr.1757 af 22. december 2006 om miljøbeskyttelse med senere ændringer og miljøministeriets standardvilkår fastsat i bilag 5 i bekendtgørelse nr. 1640 af 13. december 2006 om godkendelse af listevirksomhed.

## Generelt

### En kopi af denne godkendelse skal til enhver tid være tilgængelig for driftspersonalet på genbrugspladsen, som således er orienteret om godkendelsens indhold.

### Der skal på pladsen foreligge en driftsinstruktion, der beskriver, hvordan personalet skal forholde sig i forbindelse med modtagelse og sortering af affaldet og i tilfælde af uheld.

## Indretning og drift

### Ved uheld/spild til jord og kloaksystem skal Alarmcentralen kontaktes på telefon 112.

### Genbrugspladsen skal være indhegnet med et trådhegn eller lignende i en højde af mindst 1,8 meter. Hegnet skal holdes fri for evt. papir, plastfolie mv.

### Der skal i pladsens åbningstid altid være mindst en person til stede til at foretage modtagekontrol og vejlede borgerne til korrekt aflevering.

### Pladsen skal være aflåst uden for driftstiden.

### Døre og porte til bygning eller specialcontainer, hvor der opbevares farligt affald, skal holdes forsvarligt aflåst, når der ikke er personale til stede på pladsen.

### Alle affaldsområder, containere, båse og opsamlingsbeholdere, der er i brug, skal være tydeligt mærkede, således at det klart fremgår, hvor de forskellige affaldsarter opbevares.

### Der må være aktiviteter på Genbrugspladsen mandag - fredag i tidsrummet kl. 06.00 - kl. 20.30 og lørdag - søndag kl. 06.00 - kl. 19.00.

### Genbrugspladsen må kun modtage og opbevare de tabel 1 nævnte affaldsarter i de angivne mængder:

|  |  |  |
| --- | --- | --- |
| **Affaldsart** | **Forventet maksimalt oplag**  | **EAK kode** |
| **Specialcontainere:** |  |  |
| Olie- og kemikalieaffald (opdeles pt. i 18 underfraktioner) | 5 ton | flere under-fraktioner |
| Lysstofrør og el-pærer  | 0,5 ton | 20 01 21 |
| Akkumulatorer  | 4 ton | 16 06 01 |
| Plastfolier  | 5 ton | 15 01 02 |
| Plastdunke | 5 ton | 15 01 02 |
| PVC  | 5 ton | 20 01 39 |
| Elektronik (opdeles i 4 underfraktioner) | 10 ton | 20 01 35 |
| Flasker og glas | 10 ton | 15 01 07 |
| Tøj og sko | 5 ton | 20 01 10 |

|  |  |  |
| --- | --- | --- |
| **Storcontainere og komprimatorer:**  | **Forventet maksimalt oplag** |  |
| Aviser/ papir | 10 ton | 20 01 01 |
| Asbest / eternit i to fraktioner (ikke og let støvende) | 20 ton | 17 06 05 |
| Brændbart småt < 1 m (komprimator) | 30 ton | 20 03 01 |
| Brændbart stort > 1 m | 40 ton | 20 03 01 |
| Deponi let i lukket / overdækket container | 10 ton | 20 03 99 |
| Dæk | 5 ton | 16 01 03 |
| Jern stort | 15 ton | 20 01 40 |
| Jern småt | 10 ton | 20 01 40 |
| Hårde hvidevarer  | 5 ton | 20 01 35 |
| Pap / karton (komprimator) | 15 ton | 20 01 01 |
| Springmadrasser / fjedermøbler | 5 ton | 20 03 07 |
| Gips | 20 ton | 17 08 02 |
| Vinduer / autoruder – hele til genanvendelse | 10 ton | 17 09 04 |

|  |  |  |
| --- | --- | --- |
| **Stencontainere:**(åbne) | **Forventet maksimalt oplag**  |  |
| Beton / asfalt | 50 ton | 17 01 07 |
| Deponi tungt | 40 ton | 20 03 99 |
| Mursten og tegl | 50 ton | 17 01 02 |
| Jord | 50 ton | 17 05 04 |
| Sanitet, gasbeton | 40 ton | 20 03 99 |

|  |  |  |
| --- | --- | --- |
| **I grengård:**(åbent) | **Forventet maksimalt oplag** |  |
| Haveaffald  | 50 ton | 20 02 01 |
| Stød og rødder | 10 ton | 20 03 99 |

Tabel 1

### Genbrugspladsen må ikke modtage jord fra ejendomme kortlagte i henhold til jordforureningsloven.

### Affaldet skal sorteres straks ved afleveringen og må kun opbevares i de dertil beregnede affaldsområder, containere, båse eller beholdere samt for farligt affald i de dertil indrettede faciliteter.

### Hvis Genbrugspladsen modtager affald, der ikke er omfattet af miljøgodkendelsen, og som det ikke umiddelbart er muligt at henvise til en anden affaldsmodtager, skal affaldet placeres i et særskilt oplagsområde. Genbrugspladsen skal herefter hurtigst muligt kontakte tilsynsmyndigheden og orientere om affaldet.

## Farligt affald

Ved farligt affald i vilkår 13.3.1, 13.3.2 og 13.3.8 medregnes ikke akkumulatorer, imprægneret træ, batterier, lysstofrør og sparepærer, elektronikaffald, kølemøbler og asbestholdige materialer.

### Genbrugspladsen må højst modtage 300 t farligt affald/år.

### Det farlige affald skal opbevares uden for publikums direkte adgangsmulighed.

### Genbrugspladsen må ikke sammenblande farligt affald, jf. § 59, stk. 1 i bkg. nr. 619 af 27. juni 2000 om affald. Olieaffald, der ikke indeholder PCB, må dog sammenblandes.

### Hvis der konstateres eller er mistanke om risiko for lækager fra emballage, skal emballagen, eller emballagens indhold straks fyldes over i en ny emballage, der er egnet til den pågældende affaldsart.

### Olie kemiaffald skal opbevares i egnede beholdere, der er placeret under tag og beskyttet mod vejrlig på en oplagsplads med impermeabel belægning uden afløb eller med afspærringsventil og sikret mod påkørsel. Oplagspladsen skal være indrettet således, at spild kan holdes inden for et afgrænset område og uden mulighed for afløb til jord, grundvand og kloak. Området skal kunne rumme indholdet af den største opbevaringsenhed i området. Omhældning af olieaffaldet må kun finde sted på denne oplagsplads.

 Fyringsolie og motorbrændstof skal opbevares på en oplagsplads med impermeabel belægning og sikret mod påkørsel. Oplagspladsen skal være indrettet med fald mod sump eller afløb.

 Ved impermeabel forstås uigennemtrængelig for forurenende stoffer, som findes i det affald eller de stoffer, der håndteres på arealet.

### Kviksølvholdige lyskilder skal håndteres forsigtigt og opbevares i materiel, der beskytter mod beskadigelse. Andet kviksølvholdigt affald skal opbevares i lukkede emballager.

### Akkumulatorer og batterier skal opbevares i tætte, syrefaste beholdere med låg eller i bygningen/specialcontaineren til farligt affald.

### Farligt affald skal opbevares i en bygning eller en specialcontainer uden afløb til kloak, jf. dog vilkår 13.3.5 for så vidt angår olieaffald.

 I bygningen skal gulvet afgrænses med opkanter, være med impermeabel belægning og udføres med et fald på mindst 2 %, så eventuelt spild ledes til en impermeabel opsamlingssump eller -tank.

 Specialcontaineren skal være forsynet med tæt bund, som er bestandig for de affaldsarter, der opbevares i den. Containeren skal stå på et befæstet areal, hvor overfladevandet ledes til afløb. Containeren skal forsynes med render og en sump eller tank til opsamling af eventuelt spild.

 Opsamlingssump eller -tank skal som minimum kunne rumme indholdet af den største beholder af flydende affald, der opbevares i bygningen/specialcontaineren.

 Ved et befæstet areal forstås et område med fast belægning, der giver mulighed for opsamling af spild og kontrolleret afledning af nedbør.

## Andet affald

### Haveaffald og kompost skal opbevares på befæstet areal med fald mod afløb.

### Containere med lette materialer skal være lukkede eller overdækkede for at hindre, at papir, plastfolie og andre lette materialer kan blæse væk med vinden.

## Luftforurening

### Driften af pladsen må ikke give anledning til lugt- eller støvgener i omgivelserne, der er væsentlige efter tilsynsmyndighedens vurdering.

### Udearealerne skal efter behov støvsuges/fejes for at undgå støvgener.

### Asbestholdigt affald, der kan støve, skal befugtes og opbevares i lukket eller overdækket container, så afgivelse af støv til omgivelserne hindres. Byggematerialer med cementbundne asbestfibre skal håndteres, så de ikke beskadiges. Såfremt der alligevel under håndteringen sker beskadigelse, skal de straks placeres i en lukket eller overdækket container og befugtes.

### Eventuelt afkast fra mekanisk ventilation fra bygning eller specialcontainer, hvor der opbevares farligt affald, skal være opadrettet og føres mindst 1 m over tagryg. Ved tag forstås det aktuelle tag, hvor afkastet er placeret.

## Beskyttelse af jord, grundvand og overfladevand

### Genbrugspladsens kørearealer skal være befæstede med fald mod afløb.

### Containere og båse med jern- og metalaffald skal placeres på befæstet område med fald mod afløb.

### Øvrige arealer for opstilling af containere og opbevaring af ikke-farligt affald skal befæstes med fald mod afløb.

### Befæstede og impermeable arealer skal være i god vedligeholdelsesstand. Utætheder skal udbedres så hurtigt som muligt efter, at de er konstateret.

### Sump, tank eller render til opsamling af spild af farligt affald i bygningen eller specialcontaineren til farligt affald skal tømmes straks efter uheld og i øvrigt holdes tom. Indholdet skal håndteres og bortskaffes som farligt affald.

### Læsning af farligt affald til borttransport skal ske på befæstet areal med fald mod sump eller afløb.

## Affald

### Affald, der spildes, skal opsamles og anbringes i de dertil indrettede containere og affaldsområder.

### Alt opsamlet spild indeholdende olie eller kemikalier (herunder grus, savsmuld eller lignende anvendt til opsugning) skal opbevares og bortskaffes som farligt affald. Der skal til enhver tid forefindes opsugningsmateriale på virksomheden.

### Haveaffald skal bortskaffes og arealet ryddes for haveaffald og saft fra haveaffald mindst 1 gang pr. uge i sommerhalvåret.

## Støj

### Virksomhedens bidrag til støjbelastningen må i intet punkt i området - uden for virksomhedens skel - overstige 70 dB (A).

Støjbelastningen er det ækvivalente, korrigerede støjniveau i dB(A) beregnet i punkter 1,5 meter over det omgivende terræn.

### Virksomhedens bidrag til støjbelastningen må i intet punkt i det nærmeste boligområde for åben og lav boligbebyggelse overstige nedenfor anførte værdier:

**Ugedag Tidsrum Støjgrænse**

mandag - fredag kl.07.00 - kl.18.00 45 dB(A)

lørdag kl.07.00 - kl.14.00 45 dB(A)

lørdag kl.14.00 - kl.18.00 40 dB(A)

søn- og helligdage kl.07.00 - kl.18.00 40 dB(A)

alle dage kl.18.00 - kl.22.00 40 dB(A)

alle dage kl.22.00 - kl.07.00 35 dB(A)

Støjbelastningen er det ækvivalente, korrigerede støjniveau i dB(A) beregnet i punkter 1,5 meter over det omgivende terræn.

### Maksimalværdien af støjniveauet i nærmeste boligområde må om natten ikke overstige 50 dB(A).

### Virksomhedens bidrag til støjbelastningen må i intet punkt i nærmeste rekreative område overstige nedenfor anførte værdier:

**Ugedag Tidsrum Støjgrænse**

mandag - fredag kl.07.00 - kl.18.00 40 dB(A)

lørdag kl.07.00 - kl.14.00 40 dB(A)

mandag - fredag kl.18.00 - kl.22.00 35 dB(A)

lørdag kl.14.00 - kl.22.00 35 dB(A)

søn- og helligdage kl.07.00 - kl.22.00 35 dB(A)

alle dage kl.22.00 - kl.07.00 35 dB(A)

Støjbelastningen er det ækvivalente, korrigerede støjniveau i dB(A) beregnet i punkter 1,5 meter over det omgivende terræn.

## Egenkontrol

### Virksomheden skal mindst 1 gang i kvartalet foretage en visuel kontrol af de befæstede og impermeable arealer samt gulvet i bygningen/specialcontaineren og udbedre evt. skader. Resultatet af besigtigelse og udbedringer skal noteres i journal. Tilsynsmyndigheden kan højst 1 gang årligt kræve, at virksomheden lader en uvildig sagkyndig foretage dette eftersyn.

### Virksomheden skal føre en driftsjournal med angivelse af:

 - Løbende registrering af mængden af bortkørt farligt affald, jf. vilkår 13.3.1.

 - Dato og resultat for inspektioner samt eventuelle foretagne udbedringer af befæstede arealer og gulve i bygning / specialcontainer til farligt affald m.m.

 - Uheld

 - Antal besøgende

 - Personale på pladsen og deres arbejdstimer

 - Åbningstimer

 - Udstedte erhvervskvitteringer

 - Hændelser, som skal huskes/videregives til driftsledelsen.

 Ved udgangen af hvert kvartal registreres endvidere mængden af hver af de oplagrede affaldsarter, for hvilke der er fastsat vilkår om maksimalt oplag, jf. vilkår 13.2.8.

 Driftsjournalen skal opbevares på virksomheden mindst 5 år og skal være tilgængelig for tilsynsmyndigheden.

### Til kontrol af om støjvilkår 13.8.1, 13.8.2, 13.8.3 og 13.8.4 overholdes, kan kommunen anmode om dokumentation på overholdelse gennem måling og/eller beregning, dog højst 1 gang om året.

Målingerne/beregningerne skal foretages på et tidspunkt, hvor virksomheden er i normal drift, og foretages efter de retningslinier der er opstillet i Miljøstyrelsens vejledning nr. 5/184 Ekstern støj fra virksomheder.

Målingerne skal udføres af et laboratorium, der er godkendt af Miljøstyrelsen til at foretage miljømålinger af ekstern støj.

Et eksemplar af målerapporten skal sendes til Hvidovre Kommune, så snart rapporten foreligger.

# Klagevejledning

I medfør af miljøbeskyttelseslovens kapitel 11 kan kommunens afgørelse i denne sag påklages til Miljøklagenævnet. Klageberettigede er enhver, der har individuel interesse i sagens udfald, samt de i miljøbeskyttelseslovens §§ 98-100 nævnte klageberettigede interesseorganisationer i det omfang, at de er klageberettigede i den konkrete sag.

Eventuel klage skal stiles til Miljøklagenævnet og fremsendes gennem Hvidovre Kommune, Høvedstensvej 45, 2650 Hvidovre. Klagen skal være kommunen i hænde senest den 7. maj 2008. Kommunen sender derefter klagen videre til Miljøklagenævnet, ledsaget af det materiale, der er indgået i sagens bedømmelse.

Afgørelsen om miljøgodkendelse vil blive offentliggjort ved annoncering i Hvidovre Avis i den 8. april 2008.

Søgsmål til prøvelse af afgørelsen efter loven eller de regler, der fastsættes i medfør af loven, skal være anlagt inden 6 måneder efter, at afgørelsen er offentlig bekendtgjort, det vil sige inden den 8. oktober 2008.

# Udløb af retsbeskyttelsen

Retsbeskyttelsen for godkendelsen udløber den 8. april 2016, såfremt afgørelsen ikke påklages til højere administrativ myndighed. I tilfælde af at afgørelsen påklages gælder retsbeskyttelsens 8 år fra datoen for meddelelsen af den endelige afgørelse.

# Generelle forhold

Med henvisning til miljøbeskyttelseslovens § 41 skal det bemærkes, at der indtil der er forløbet 8 år efter godkendelsens meddelelse, kun kan meddeles forbud eller påbud, hvis:

* der er fremkommet nye oplysninger om forureningens skadelige virkning
* forureningen medfører miljømæssige skadevirkninger, der ikke kunne forudses ved godkendelsens meddelelse, eller
* forureningen i øvrigt går ud over det, der er lagt til grund for godkendelsen
* væsentlige ændringer i bedste tilgængelige teknik skaber mulighed for en betydelig nedbringelse af emissionerne, uden at det medfører uforholdsmæssige store omkostninger
* det af hensyn til driftssikkerheden i forbindelse med processen eller aktiviteten er påkrævet, at der anvendes andre teknikker
* der er fremkommet nye oplysninger om sikkerhedsmæssige forhold på virksomheden, der er omfattet af regler fastsat i medfør af miljøbeskyttelseslovens § 7 om risikobetonede processer m.v.

Når der er forløbet mere end 8 år efter meddelelse af miljøgodkendelsen, kan tilsynsmyndigheden revurdere godkendelsen.

*Ændringer og udvidelser*

Virksomheden må ikke udvides, ændres anlægsmæssigt eller driftsmæssigt på en måde, der indebærer forøget eller anden forurening, før udvidelsen eller ændringen er vurderet og eventuelt godkendt i henhold til miljøbeskyttelseslovens § 33.

*Affaldshåndtering*

./. Virksomheden skal håndtere erhvervsaffald i overensstemmelse med gældende regulativer for Hvidovre Kommune, herunder benytte en transportør og et modtageanlæg, der indgår i den kommunale indsamlingsordning for det pågældende affald. Hvidovre Kommunes regulativ for erhvervsaffald, marts 2007 vedlægges.

Med venlig hilsen

Carsten Raad Petersen Marianne Jordt

 miljøchef kemiingeniør

**Følgende er blevet underrettet om godkendelsen**

Danmarks Naturfredningsforening

Masnedøgade 20

2100 København Ø.

Sundhedsstyrelsen

Embedslægeinstitutionen Hovedstaden

Borups Allé 177, blok D-E, 4

2400 København NV

Friluftsrådet

V/Gunnar Brüsch

Bastkær 1

2765 Smørum

Det Danske Spejderkorps

Arbejdstilsynet

Tilsynscenter 1

Postboks 1228

0900 København C

AV Miljø

Avedøreholmen 97

2650 Hvidovre